text: [{"text_idx": "#000000", "text": "Kampanya batok peke nga vaccination cards gihingusgan"}, {"text_idx": "#000001", "text": "GISUGDAN sa lokal nga kagamhanan ang kampanya batok peke nga mga vaccination cards ug certificates nga gihimo ug gibaligya diha sa mga printing shop, internet cafes, ug susamang establisemento."}, {"text_idx": "#000002", "text": "Kini human adunay impormasyon nga miabot sa mga otoridad nga adunay mga indibidwal nga gapahimo sa peke nga vaccination cards o\u2019 certificates aron makasulod sa mga indoor establishments/venues diin gipatuman ang \u2018no vaccine, no entry\u2019."}, {"text_idx": "#000004", "text": "Alerto na ang mga otoridad sa pagsuta sa mga vaccination cards ug certificates aron masayran kung tinuod ba kini o\u2019 gipeke lang sa mga indibidwal nga buot mosulod sa mga establisemento."}]